<classify> Ufanisi wa benki kwa mwaka 2013 umeendelea kuwa mzuri na tumeendelea kuwa miongoni mwa benki zinazopata faida Tanzania, alisema.Alisema benki hiyo imeendelea kusaidia wajasiriamali, jamii, kampuni na wateja wake katika matawi yake 19. Kwa mujibu wa Mkurugenzi , benki pia imeendelea kubuni huduma mbalimbali hususani kwa ajili ya wateja binafsi.Tutaendelea kufanya vyema hasa kutokana na uchumi imara wa Tanzania unaokua kwa asilimia saba, alisema.Alifafanua kuwa msisitizo wa benki hiyo kwa mwaka huu ni kuongeza maradufu ufanisi wa benki, kujengea uwezo wafanyakazi na kuongeza ubora wa huduma kwa wateja.Alisema kutokana na mtazamo huo na bidhaa mpya, benki ina uhakika wa kuwa moja ya taasisi zitakazotoa majibu ya changamoto zinazowakabili wateja wao pamoja na kuongeza ufanisi.Alisema kuendelea kwa serikali kusimamia sera za kifedha na uchumi mkubwa, kama moja ya kutekeleza Mpango wa Maendeleo wa Miaka Mitano, ni moja ya sababu za kufikia mafanikio hayo.Alitaja sababu nyingine ni kushuka kwa mfumuko wa bei hadi kufikia asilimia 5.6 Desemba mwaka jana.Pia, alisema kuendelea na utafutaji wa gesi na mafuta Tanzania ni fursa nzuri kwa biashara ya benki, ambapo huweza kutoa mikopo na kuongeza wateja wanaoweka akiba zao katikavyombo hivyo vya fedha.  <topic>: uchumi 